Ροβήρος Μανθούλης

Ο Ροβήρος Μανθούλης (Κομοτηνή, 10 Ιουλίου 1929 - Παρίσι, 21 Απριλίου 2022) ήταν Έλληνας σκηνοθέτης κινηματογραφικών ταινιών και ντοκιμαντέρ και σκηνοθέτης της τηλεόρασης.

 Βιογραφία 
Γεννημένος το 1929 στην Κομοτηνή από πατέρα με καταγωγή από την Σμύρνη και μητέρα με καταγωγή από την Αδριανούπολη και μεγάλωσε στην Αθήνα. Εκεί σπούδασε πολιτικές επιστήμες πριν μετακομίσει στις Ηνωμένες Πολιτείες για να σπουδάσει θέατρο και κινηματογράφο στα πανεπιστήμια Syracuse και Κολούμπια στην πολιτεία της Νέας Υόρκης..

Ζούσε στο Παρίσι από το 1967 και την αρχή της χούντας των Συνταγματαρχών, όπου και απεβίωσε από επιπλοκές της COVID-19 στις 21 Απριλίου 2022, σε ηλικία 92 ετών.

 Φιλμογραφία 

 1958: Λευκάδα, το νησί των ποιητών (ντοκιμαντέρ)
 1960: Η κυρία δήμαρχος (ταινία)
 1960: Οικογένεια Παπαδόπουλου (ταινία)
 1960: Ακρόπολη των Αθηνών (ντοκιμαντέρ)
 1962: Ψηλά τα χέρια Χίτλερ (ταινία)
 1963: Η μεγαλύτερη δύναμη (ντοκιμαντέρ), επιλεγμένο στην Ελληνική Εβδομάδα Κινηματογράφου 1963 (Θεσσαλονίκη)
 1965: Of Men and Gods (ντοκιμαντέρ), επιλεγμένο για την Εβδομάδα Ελληνικού Κινηματογράφου 1965 (Θεσσαλονίκη)
 1966: Πρόσωπο με πρόσωπο (ταινία)
 1972: Μπλουζ με σφιγμένα δόντια (ντοκιμαντέρ)
 1984: Ακυβέρνητες πολιτείες (τηλεοπτική σειρά βασισμένη στο μυθιστόρημα του Στρατή Τσίρκα)
 1987: Les Cinq Dernières Minutes, επεισόδιο Une paix royale του Gérard Gozlan (τηλεοπτική σειρά)
 1997: Ο ελληνικός εμφύλιος πόλεμος (ντοκιμαντέρ)
 1998: Η δικτατορία των Ελλήνων συνταγματαρχών (ντοκιμαντέρ)
 2002: Lilly's Story (ταινία)

 Βραβεύσεις 

 1966 Φεστιβάλ Ελληνικού Κινηματογράφου (Θεσσαλονίκη):
 επιλογή για Πρόσωπο με πρόσωπο
 Καλύτερος Σκηνοθέτης για Πρόσωπο με Πρόσωπο 

 2013 
Αντιτάχθηκε στην απόφαση της Κυβέρνησης Σαμαρά να κλείσει την ΕΡΤ. Τα ξημερώματα της 10ης Ιουλίου ξεκίνησε η εκπομπή της ΔΤ (μετέπειτα ΝΕΡΙΤ). Το πρώτο της πρόγραμμα ήταν η ελληνική ταινία Η κυρία δήμαρχος, η οποία προβλήθηκε στις 9:00 το βράδυ της ίδιας ημέρας, δίχως, όμως, την άδεια του σκηνοθέτη. Το πρωί της επόμενης ημέρας κατήγγειλε στην πρωινή εκπομπή της ΝΕΤ την προβολή της ταινίας και ζήτησε αποζημίωση 20.000 € από τον Παντελή Καψή.

Συγκεκριμένα δήλωσε:Ο Καψής, στα νιάτα του, μου ζητούσε ταινίες μου για ν’ ανοίξει  σινε-κλαμπ. Αποφάσισε να το ξεκινήσει επιτέλους με την Κυρία Δήμαρχο. Στην ΕΔΤ, που ψευδίζει την ΕΡΤ. Βλέπεται, θα λέει ο υπουδγός, ιστοδική στγμή. Αδχίζουμε με ταινία του Μανθούλη που μας βδίζει.  Η ταινία μου θα γίνει λοιπόν Κυδία Δήμαδχος. Δεν μποδώ δυστυχώς να την εμποδίσω ή να την απαγοδεύσω. Μποδώ μόνο να ζητήσω δικαστικώς είκοσι χιλιάδες Ευδώ αποζημίωση για την δυσφήμηση που μου κάνει, με το να μεταδίδει την ταινία μου σε κατάπτυστο κανάλι. Γιατί όλοι οι Έλληνες, μόλις βγει στο κουτί η ταινία, θα φτύνουν την οθόνη τους. Ελπίζω, αμέσως μετά την Κυδία Δήμαδχο, να γίνει και η Κηδεία της Ιεδοδούλου. Δηλαδή της ΕΔΤ.

 Παραπομπές 

 Βιβλιογραφία 

 Μιχαήλ Δημόπουλος (σκην. ), Ελληνικός Κινηματογράφος, Κινηματογράφος/Πλουριέλ, Κέντρο Ζωρζ-Πομπιντού, 1995.

 Εξωτερικοί σύνδεσμοι 

 Μανθούλης Ροβήρος - Αρχείο Ελληνικού Κέντρου Κινηματογράφου


 Η αντιχουντική ιστορία της ταινίας «Πρόσωπο με πρόσωπο» του Ροβήρου Μανθούλη

Κατηγορία:Απόφοιτοι του Πανεπιστημίου Κολούμπια
Κατηγορία:Απόφοιτοι του Παντείου Πανεπιστημίου
Κατηγορία:Έλληνες σκηνοθέτες
Κατηγορία:Λήμματα Επιχείρησης Γαλλία
Κατηγορία:Σελίδα που χρησιμοποιεί δεδομένα των Wikidata/P345
Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P69
Κατηγορία:Σελίδα που χρησιμοποιεί δεδομένα των Wikidata/P551
Κατηγορία:Σελίδα που χρησιμοποιεί δεδομένα των Wikidata/P27
Κατηγορία:Σελίδα που χρησιμοποιεί δεδομένα των Wikidata/P1559
Κατηγορία:Σελίδα που χρησιμοποιεί δεδομένα των Wikidata/P20
Κατηγορία:Σελίδα που χρησιμοποιεί δεδομένα των Wikidata/P570
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P569